Skok en meegevoel met sterftes by Sibanye-Stillwater | Maroela Media
Solidariteit het Dinsdag sy meegevoel betuig met die familie en naasbestaandes van die werknemers van Sibanye-Stillwater wat Vrydag in twee afsonderlike voorvalle oorlede is. Drie mense is by die Beatrix-myn in Welkom oorlede, en 'n vierde by die Khuseleka-skag in Rustenburg.
Gideon du Plessis, hoofsekretaris van Solidariteit, sê Solidariteit het met skok en ontsteltenis kennis geneem van die gevare waaraan mynwerkers by Sibanye-Stillwater se myne blootgestel word.
Die dodetal by Sibanye-Stillwater se myne staan tans op 15 vir die jaar.
"Dit lyk asof die veiligheid van die personeel en die voorkoming van moontlike lewensverlies nie werklik 'n prioriteit is nie. Die houding van die maatskappy, wat ook skerp na vore kom in salarisonderhandelinge, dui daarop dat die maatskappy nie sy werknemers na waarde ag nie," het Du Plessis gesê.
Uit die aard van die ongeluk by Welkom lyk dit asof 'n vragmotor buite beheer geraak het en drie mense in die proses vergruis is. Dit volg op die sterfte van die ander werknemer by die Khuseleka-skag in Rustenburg, wat ook Vrydag gesterf het.
'n Ondersoek na die sterftes is deur David Msiza, hoofmyninspekteur van die departement van minerale hulpbronne en energie, van stapel gestuur.
Du Plessis sê Solidariteit doen 'n beroep op Msiza om streng op te tree indien enige oortreding van die voorgeskrewe veiligheids- en gesondheidswetgewing bewys sou word.
Vrou tronk toe vir man se moord
Die ou storie Neil. Te veel kaders in die bestuur. They devoured you.
Ja ne ???
Die bestuur van Sibanje het natuurlik self die trok verplig om buite beheer te raak en die manse te vergruis ne Solidariteit !!!
Ek dink julle kritiek is misplaasd en suiwer sensasioneel !!!!
Volgens die statistieke blyk dit dan gevaarliker om 'n boerdery te behartig as om in 'n myn te werk ?
Myne en mynomgewings is inherent hoë risiko areas . Dis 'n gegewe! Alle voorsorgmaatreels menslik moontlik moet getref word vir beveiliging. Wat nie uit oog verloor moet word is die menslike element! Met huidige arbeidsamemestelling bied dit 'n groot uitdaging!Om eerlik te wees die grootste!. So Vakunies wees versigtig met algemene uitlatings vir populariteit..help met oplossing asb!!! SA myne van veiligste in wereld in aggenome aard van bestuur
Wanneer jy nie kennis het van die gevare in die mynbedryf, kry dan mense wat kennis het van die gevare. Die ondergrondse myn werker is ook baiekeer skuldig deurdat daar kanse gevat word.
Daar moet opgeleide landmeters wees om die veiligheid te bepaal en wat is die grondformasie asook myningenieurs.